Ingkang punika mila kawula ngaturi uninga dhatêng kangjêng tuwan upêrup, supados sampun ngantos mêkatên malih. Yèn amarêngi kalih kangjêng tuwan upêrup, karêmbaga kalihan ingkang saudara Kangjêng Tuwan Rahadèn Adipati Mangkupraja, dèntên atur pratela kawula ing ngandhap, pênuwun kawula ingkang mugi-mugi kadhahara prayayi agung ing kalih-kalihipun, mugi kadadosana. Punika atur pratela kawula kaatura, pênuwun kawula sawarninipun ambanipun tuwan Cina ingkang sami atêtêngga bandar kari pêkên rangkah Salaran, dipun paringana siti dhusun, ingkang cêlak-cêlak sangking panggenanipun bandar, punapa malih dhusun ingkang kanggenan piyambak, inggih dipun têdhakêna dhatêng pun bandar, dipun paosi, sapaos-paosipun.